Allir kennarar vilja bæta námsárangur nemenda sinna og leita fjölbreyttra leiða til þess . Í pistlunum hér á undan var sagt frá skólum í Englandi sem hafa náð langt í því að bæta námsárangur . Þeir skólar eiga það sameiginlegt að hafa skapað námsmenningu í anda leiðsagnarnáms . Hér á eftir eru fjórir grundvallarþættir sem einkenna námsmenningu leiðsagnarnáms reifaðir . Fyrir þá sem vilja fræðast meira má benda á þessa síðu : Nemendur þurfa að vita til hvers er ætlast af þeim Til að nemendur viti til hvers er ætlast af þeim þurfa námsmarkmið í hverri kennslustund og / eða með hverju verkefni vera skýr . Þessi daglegu eða vikulegu námsmarkmið eru leiðarljósin þegar nemendum eru gefnar leiðbeiningar . Tryggja verður að nemendur skilji hvað þeim er ætlað að læra áður en þeim er ætlað að bera ábyrgð á eigin námi . Í mörgum tilvikum hafa nemendur rangar hugmyndir um hvað þeir eru að læra , hvers vegna þeir eiga að læra það og hvernig gott nám fer fram . Það er mjög mikilvægt að skýra námsmarkmiðin fyrir nemendum og að þeir séu virkir þátttakendur í þeirri umræðu . Kennarar þurfa að draga fram hvað nemendur hafa lært í kennslustund áður en lengra er haldið Það er mikilvægt að kennarar átti sig á því hvaða nám á sér stað hjá nemendum á hverri mínútu í hverri kennslustund . Því er hægt að ná fram með samræðum í kennslustofunni og námsmarkmiðum sem hægt er að nýta til að meta hvort kennslustundin hafi verið árangursrík . Að spyrja markvissra spurninga , bíða eftir því að nemendur svari , passa upp á að allir nemendur geti / þurfi að svara eru allt leiðir sem nýttar eru til að meta hvort nemendur hafa náð því sem fram fór áður en haldið er lengra og ný námsmarkmið sett fram . Endurgjöf kennara til nemenda í lærdómsferlinu – ekki í formi umsagna eða einkunna – er mikilvægur þáttur í starfi kennara , en ekki alltaf auðveldur . Endurgjöfin þarf að koma á réttu augnabliki , einblína á það sem nemandinn á að læra , geta nýst nemandanum á því augnabliki sem hún er gefin svo hann læri af henni . Það eru til margar aðferðir við að gefa endurgjöf , samræður og að merkja við í verkefni nemenda eru dæmi um tækni við endurgjöf . Hér má finna umfjöllun um endurgjöf . Að virkja nemendur Með því að virkja nemendur svo þeir geti verið gerendur í eigin námi og námi samnemenda sinna eykst námsárangur . Stýring nemenda og meðvitund um eigið nám t.d. með sjálfsmati eflir nemendur og þeir eiga auðveldara með að trúa á eigin getu til náms , þeirra innri bjargir eflast , þeir upplifa aukið vald á aðstæðum og öðlast tilfinningu fyrir sjálfræði . Þessir þættir hjálpa nemendum ekki aðeins að taka ábyrgð á eigin námi heldur geta leitt til aukins námsárangurs .